A cél előtt megbotló gyorskoris, Anni Friesinger hason csúszva, kapálózva érkezett a célba. Ösztönből a célvonal felé rúgott, és jól tette.

Nem festette éppen a legjobb képet a magyar sísportról honosított olimpikonunk, Swaney Elizabeth teljesítménye a női síakrobaták félcsőversenyében, hétfőn.

Swaney meglehetősen szerényen teljesített mindkét menetében, az elsőre 30, a másodikra 31 pontot kapott, így utolsó lett. Az utolsó előtti is elért 45 pontot a maximális százból, az elsők 90 körül kasszíroztak.

A Eurosport jóvoltából megnézhetik Swaney „mutatványát”.

De hogyan jutott ki Swaney az olimpiára? A játékokra a legjobb 30 versenyző kvalifikálhatott, az amerikai–magyar sportoló pedig 2017 februárjától összesen 16 világkupafutamon, illetve a világbajnokságon indult el. Ezeken a versenyeken többnyire 20-25 induló vagy annál is kevesebb volt, így nem volt nehéz bekerülni az olimpián részt vevő 30-ba. Karrierje legjobb eredményét a tavaly decemberi, a kínai Secret Gardenben rendezett vk-futamon érte el, amelyen 15 indulóból a 13. helyen végzett.

Részben elégedett vagyok, de nagyobb részben nem. Magasabbra akartam ugrani, amikor kevésbé vagyok ideges, akkor ennél jobban is megy. A jövőben szeretnék ezen javítani. Annyiban elégedett vagyok, hogy Magyarországot tudtam képviselni, és bízom benne, hogy Magyarországon felfigyelnek erre a sportágra, és többen kezdenek majd ezzel a szakággal és versenyszámmal, a szabadsízéssel és a félcsővel foglalkozni

– nyilatkozta a nem túl jól sikerült verseny után a síszövetség honlapjának.

Összehasonlításul nézzék meg, mit csinált a selejtezőt megnyerő kanadai Cassie Sharpe:

Cassie Sharpe davanti a tutte nelle qualificazioni dell’halfpipe: 93.40 nella seconda run per la canadese... 🇨🇦💪#Freestyle #PyeongChang2018 #HomeOfTheOlympics pic.twitter.com/Qc3nbEPxX4 — Eurosport IT (@Eurosport_IT) February 19, 2018

(Borítókép: REUTERS/Issei Kato)